rejauldu/bengali-wikipedia huggingface dataset:
সেপ্টিসেমিক প্লেগ হলো প্লেগের তিনটি রূপের মধ্যে একটি, এবং ব্যাকটেরিয়ার একটি গ্রাম-নেগেটিভ প্রজাতি ইয়েরসিনিয়া পেস্টিস থেকে সৃষ্ট রোগ। সেপ্টিসেমিক প্লেগ হলো একটি পদ্ধতিগত রোগ যা রক্তের সংক্রমণের সাথে জড়িত এবং এটি সাধারণত সংক্রামিত মাছিদের কামড়ের মাধ্যমে ছড়ায়। সেপ্টিসেমিক প্লেগ ছড়িয়ে পড়া ইন্ট্রাভাসকুলার জমাট বাঁধতে পারে এবং চিকিত্সা না করা হলে সাধারণত মারাত্মক আকার ধারণ করে। প্লেগের অন্যান্য জাতগুলি হলো বুবোনিক প্লেগ এবং নিউমোনিক প্লেগ ।   লিম্ফ্যাটিক্স (লসিকাতন্ত্র) শেষ পর্যন্ত রক্ত ​​​​প্রবাহে নিষ্কাশন করে, তাই প্লেগ ব্যাকটেরিয়া রক্তে প্রবেশ করার মাধ্যমে শরীরের প্রায় যেকোনও অংশে পৌঁছে যেতে পারে। সেপ্টিসেমিক প্লেগে, ব্যাকটেরিয়ার এন্ডোটক্সিন ডিসেমিনেটেড ইন্ট্রাভাস্কুলার কোয়াগুলেশন (ডিআইসি) ঘটায়, এর ফলে সারা শরীরে ক্ষুদ্র ক্ষুদ্র জায়গায় রক্ত জমাট বাঁধে এবং এই জমাট বাঁধা থেকে ইস্কেমিক নেক্রোসিস (টিস্যুতে সরবরাহের অভাবের কারণে সেই টিস্যুর মৃত্যু) হতে পারে। ডিআইসি এর ফলে শরীরে রক্ত জমাট বাঁধানোর উপকরণ কমে যায় ফলে এটি আর রক্তপাত নিয়ন্ত্রণ করতে পারে না। ফলস্বরূপ, ত্বক ও অন্যান্য অঙ্গে রক্তপাত হয়, যা লাল এবং/অথবা কালো ক্ষুদ্র ফুসকুড়ি ও কাশি/রক্ত বমি (হেমোপটিসিস/হেমেটেমিসিস) হতে পারে। ত্বকে এমন ফোলা দেখা যায় যা দেখতে কিছুটা পোকামাকড়ের কামড়ের মতো; এগুলি সাধারণত লাল এবং কখনো কখনো এর মাঝখানে সাদা হয়। চিকিৎসা না হলে, সেপ্টিসেমিক প্লেগ সাধারণত মারাত্মক হয়। অ্যান্টিবায়োটিকের মাধ্যমে প্রাথমিক চিকিৎসায় মৃত্যুর হার ৪ থেকে ১৫ শতাংশের মতো হ্রাস পায়।  বিষয়শ্রেণী:প্লেগ (রোগ) বিষয়শ্রেণী:পতঙ্গবাহিত রোগ বিষয়শ্রেণী:জুনোটিক ব্যাক্টেরিয়া ঘটিত রোগ   লক্ষণ ও উপসর্গ   স্বাভাবিক লক্ষণগুলো হলো:   পেটে ব্যথা  রক্ত জমাট বাঁধার কারণে ত্বকের নিচে রক্তক্ষরণ  মুখ, নাক বা মলদ্বার থেকে রক্তপাত  বমি বমি ভাব এমনিকি সাথে রক্তও আসতে পারে, বমি সহ গ্যাস্ট্রোইনটেস্টাইনাল এবং ডায়রিয়া  জ্বর  ঠাণ্ডা  নিম্ন রক্তচাপ  অঙ্গসমূহ নিস্তেজ হয়ে পড়া  শক  টিস্যুর মৃত্যু ( গ্যাংগ্রিন ), বেশিরভাগ আঙ্গুল, নাক এবং পায়ের পাতায়  শ্বাস নিতে কষ্ট হওয়া  অনেক সাধারণ রোগের জন্যও এধরণের উপসর্গ প্রকাশ পেতে পারে, এবং যেকোন প্রকার প্লেগ দ্বারা সংক্রমণ হলেই সবসময় শুধু এই লক্ষণগুলোই বিবেচনায় নেওয়া হয় না।   এমনিকি সেপ্টিসেমিক প্লেগ উপসর্গবিহীনও হতে পারে এবং কোন উপসর্গ ছাড়াই রোগী মৃত্যুর কোলে ঢোলে পড়তে পারে।   তথ্যসূত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১০:০৬, ১৪ সেপ্টেম্বর ২০২২ (ইউটিসি) গোপীনাথপুর সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () WP:GNG ও WP: সংস্থা নীতি পূরণ করে না। ~ নোমান (আলাপ│অবদান) ১৮:১৫, ৮ সেপ্টেম্বর ২০২২ (ইউটিসি)  এধরনের নিবন্ধ অপসারণ প্রস্তাবনার মাধ্যমে করা উচিৎ।~ নোমান (আলাপ│অবদান) ১৮:১৭, ৮ সেপ্টেম্বর ২০২২ (ইউটিসি) @MdaNoman এ ধরনের নিবন্ধ পূর্বে গণহারে অপসারণ করা হয়েছিল। যেটা অপসারণে হবে সেখানে অপসারণের প্রস্তাবনা না দেওয়াই  উত্তম বলে মনে করি। মো. মাহমুদুল আলম (আলাপ) ১৯:১৩, ৮ সেপ্টেম্বর ২০২২ (ইউটিসি) @মো. মাহমুদুল আলম নিবন্ধে কিছু নির্ভরযোগ্য উৎস পাবেন। ~ নোমান (আলাপ│অবদান) ১৯:১৫, ৮ সেপ্টেম্বর ২০২২ (ইউটিসি) @MdaNoman এ ধরনের রেফারেন্স গ্রহণীয় নয়। কেননা প্রাথমিক বিদ্যালয় নির্ভভরযোগ্য প্রতিষ্ঠান নয়। মো. মাহমুদুল আলম (আলাপ) ১৯:২৪, ৮ সেপ্টেম্বর ২০২২ (ইউটিসি) @মো. মাহমুদুল আলম হ্যাঁ, এজন্যই দ্রুত অপসারণ প্রস্তাবনার বদলে অপসারণ প্রস্তাবনা দেওয়া হয়েছে। ~ নোমান (আলাপ│অবদান) ১৯:২৬, ৮ সেপ্টেম্বর ২০২২ (ইউটিসি) @MdaNoman দ্রুত অপসারণ প্রস্তাব মুছে ফেলা ঠিক হয়নি। এগুলো দ্রুত অপসারণ যোগ্য। মো. মাহমুদুল আলম (আলাপ) ১৯:৫২, ৮ সেপ্টেম্বর ২০২২ (ইউটিসি) এই এলাকার প্রথম ও প্রচীন এই শিক্ষা প্রতিস্টান ।আমাদের প্রতিস্টান এর তথ্য ও ইতিহাস জানা প্রযোজন ভাই । বিষয়টি দেখবেন ভাই । অপসারণ যোগ্য নিবন্ধ এটা দয়া করে ট্যাগটি তুলে দিবেন ভাই । AHMMED NASIM (আলাপ) ১৪:২৪, ৯ সেপ্টেম্বর ২০২২ (ইউটিসি)  দ্রুত মুছুন। ইতিপূর্বে প্রাথমিক বিদ্যালয়গুলো না রাখার সিদ্ধান্ত হয়েছিলো। আর নিবন্ধ সম্পর্কে কোন তাৎপর্য বর্ণনাও নেই, যা GNG পূরণে সক্ষম। Deloar Akram (আলাপ • অবদান • লগ) ১৮:৫৩, ৯ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তুলুন পাল্লোসেওরা (; এছাড়াও টিপিএস নামে পরিচিত) হচ্ছে তুরকু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। টিপিএস তাদের সকল হোম ম্যাচ তুরকুর ভেরিতাস স্তাদিওনে খেলে থাকে; যার ধারণক্ষমতা হচ্ছে ৮,০৭২। বর্তমানে এই ক্লাবের ম্যানেজারের দায়িত্ব পালন করছেন তোমি পিক্কারাইনেন এবং সভাপতির দায়িত্ব পালন করছেন ইয়ুজো পেরাহো। ফিনীয় রক্ষণভাগের খেলোয়াড় সামি রাহমোনেন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, টিপিএস এপর্যন্ত ১২টি শিরোপা জয়লাভ করেছে; যার মধ্যে ৮টি ভেইক্কাউসলিগা, ৩টি ফিনীয় কাপ এবং ১টি ফিনীয় লীগ কাপ শিরোপা রয়েছে।  অর্জন  ফিনীয় চ্যাম্পিয়নশিপ বিজয়ী (৮): ১৯২৮, ১৯৩৯, ১৯৪১, ১৯৪৯, ১৯৬৮, ১৯৭১, ১৯৭২, ১৯৭৫  ফিনীয় কাপ বিজয়ী (৩): ১৯৯১, ১৯৯৪, ২০১০  ফিনীয় লীগ কাপ বিজয়ী (১): ২০১২  তথ্যসূত্র  বহিঃসংযোগ      বিষয়শ্রেণী:তুলুন পাল্লোসেওরা বিষয়শ্রেণী:ভেইক্কাউসলিগার ক্লাব বিষয়শ্রেণী:ফিনল্যান্ডের ফুটবল ক্লাব বিষয়শ্রেণী:১৯২২-এ ফিনল্যান্ডে প্রতিষ্ঠিত বিষয়শ্রেণী:১৯২২-এ প্রতিষ্ঠিত ফুটবল ক্লাব
পিটার এডওয়ার্ড রিচার্ডসন (; জন্ম: ৪ জুলাই, ১৯৩১ - মৃত্যু: ১৬ ফেব্রুয়ারি, ২০১৭) হেয়ারফোর্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৬ থেকে ১৯৬৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ক্রিকেটে কেন্ট ও ওরচেস্টারশায়ার দলের পক্ষে খেলতেন পিটার রিচার্ডসন। দলে তিনি মূলতঃ বামহাতি ব্যাটসম্যান হিসেবে দায়িত্ব পালন করতেন। পাশাপাশি ডানহাতে অফ স্পিন বোলিংয়ে পারদর্শীতা দেখিয়েছেন তিনি।   প্রারম্ভিক জীবন  রিচার্ডসনের আরও দুই ভাই প্রথম-শ্রেণীর ক্রিকেটে অংশ নেন। তন্মধ্যে ডিক রিচার্ডসন মাঝারীসারির ব্যাটসম্যান হিসেবে ওরচেস্টারশায়ার ও ইংল্যান্ডের পক্ষে টেস্ট খেলেন। অপর ভাই ব্রায়ান রিচার্ডসন মাঝে-মধ্যে ওয়ারউইকশায়ারের পক্ষে খেলেছেন।  বামহাতি উদ্বোধনী ব্যাটসম্যান রিচার্ডসন শৌখিন খেলোয়াড় হিসেবে ওরচেস্টারশায়ারের পক্ষে খেলেন। ১৯৫২ সালের পূর্ব পর্যন্ত দলে নিয়মিত খেলতে পারেননি। চার বছর পর দ্রুতগতিতে তার খেলার উত্তরণ ঘটে ও ১৯৫৬ সালের অ্যাশেজ সিরিজে খেলার সুযোগ পান।   খেলোয়াড়ী জীবন  সমগ্র খেলোয়াড়ী জীবনে ৩৪ টেস্টে অংশগ্রহণ করার সুযোগ পান তিনি। ৭ জুন, ১৯৫৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। সিরিজের প্রথম টেস্টে ৮১ ও ৭৩ রান তুলেন। এরপর ওল্ড ট্রাফোর্ডে জিম লেকারের ১৯ উইকেট লাভের জনপ্রিয় খেলায় ১০৪ রান তুলেন। ঐ বছর তিনি ৪৯১ টেস্ট রান তুলেন যা বিশ্বের সর্বোচ্চ ছিল। নিজদেশে অনুষ্ঠিত পরবর্তী দুই সিরিজে ইংল্যান্ডের প্রথম পছন্দের উদ্বোধনী ব্যাটসম্যান ছিলেন তিনি।  ১৯৫৭ সালে তার ভাই ডিক রিচার্ডসনের সাথে তিনিও ট্রেন্ট ব্রিজ টেস্ট খেলেন। এরফলে ২০শ শতাব্দীতে প্রথমবারের মতো একই দলের পক্ষে দুই ভাইয়ের অংশগ্রহণ ঘটে। ১৯৬১-৬২ মৌসুমে পাকিস্তান ও ভারত সফরে আসেন। এসময় তিনি নিচেরসারিতে খেলেন। এরপর ইংল্যান্ডে আরো একটি খেলায় অংশ নেন। ১৯৬৩ সালে সফরকারী ওয়েস্ট ইন্ডিজের বিপক্ষে তিনি ২ ও ১৪ রান তুলেন ওয়েস হল ও চার্লি গ্রিফিথের বোলিং আক্রমণ মোকাবেলা করে।  কিন্তু ১৯৫৮-৫৯ মৌসুমে অস্ট্রেলিয়ায় দূর্বল খেলা প্রদর্শন করেন ও ইংল্যান্ড অ্যাশেজ খুঁইয়ে ফেলে। ১৯৬৫ সালে অবসর নেয়ার পূর্ব-পর্যন্ত কেন্টের প্রতিনিধিত্ব করেন তিনি।   মূল্যায়ন  ১৯৫৭ সালে উইজডেন কর্তৃক অন্যতম বর্ষসেরা ক্রিকেটাররূপে ঘোষিত হন।  ডেইলি এক্সপ্রেসের ক্রিকেট সংবাদদাতা কলিন ব্যাটম্যান মন্তব্য করেন যে, পিটার রিচার্ডসন ক্রিকেটে অন্যতম সেরা চরিত্রগুলোর অন্যতম ছিলেন যা তার ব্যাটিংশৈলী না দেখলে বিশ্বাস করা কঠিন।  ১৬ ফেব্রুয়ারি, ২০১৭ তারিখে তার দেহাবসান ঘটে।   তথ্যসূত্র    আরও দেখুন   পিটার কার্স্টেন  উইজডেন বর্ষসেরা ক্রিকেটার  কমনওয়েলথ একাদশ ক্রিকেট দল  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ   বিষয়শ্রেণী:১৯৩১-এ জন্ম বিষয়শ্রেণী:২০১৭-এ মৃত্যু বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ওরচেস্টারশায়ার ক্রিকেট অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কম্বাইন্ড সার্ভিসেসের ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:টি. এন. পিয়ার্স একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
লার্স স্‌ভেন "লাসে" হালস্ত্রোম (; ২ জুন ১৯৪৬) হলেন একজন সুয়েডীয় চলচ্চিত্র পরিচালক। তিনি পপ সঙ্গীতদল এবিবিএ-এর সঙ্গীতের ভিডিও নির্মাণ করে প্রথম পরিচিতি লাভ করেন। পরে তিনি চলচ্চিত্র নির্মাণে মনোনিবেশ করেন। তিনি সুয়েডীয় ভাষার মিৎ লিভ সোম হুন্দ (১৯৮৫) ও দ্য সিডার হাউজ রুলস (১৯৯৯) চলচ্চিত্র নির্মাণ করে দুবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্র হল হোয়াট’স ইটিং গিলবার্ট গ্রেপ (১৯৯৩) ও শোকোলা (২০০০), ক্যাসানোভা (২০০৫), হাচি: এ ডগ’স টেল (২০০৯) ও ডিয়ার জন (২০১০)।  প্রারম্ভিক জীবন হালস্ত্রোম ১৯৪৬ সালের ২রা জুন সুইডেনের স্টকহোমে জন্মগ্রহণ করেন। তার পিতা একজন দন্ত চিকিৎসক এবং তার মাতা কারিন লাইবার্গ (১৯০৭-২০০০) ছিলেন একজন লেখিকা। তার মাতামহ আর্নস্ট লাইবার্গ কার্ল গুস্তাভ একমানের প্রথম মন্ত্রীসভার অর্থমন্ত্রী ও সুইডেনের লিবারেল পার্টির (১৯৩০-১৯৩৩) নেতা ছিলেন।  কর্মজীবন হালস্ত্রোম সুয়েডীয় ভাষার মিৎ লিভ সোম হুন্দ (১৯৮৫) চলচ্চিত্র নির্মাণ করে আন্তর্জাতিক অঙ্গনে পরিচিতি অর্জন করেন এবং এই কাজের জন্য শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এরপর তিনি মার্কিন চলচ্চিত্রে কাজ শুরু করেন। তার নির্মিত প্রথম মার্কিন চলচ্চিত্র ছিল ওয়ান্স অ্যারাউন্ড (১৯৯১)। তার প্রথম উল্লেখযোগ্য মার্কিন চলচ্চিত্র হল জনি ডেপ ও লিওনার্দো ডিক্যাপ্রিও অভিনীত হোয়াট’স ইটিং গিলবার্ট গ্রেপ (১৯৯৩)। ডিক্যাপ্রিও এই চলচ্চিত্রে শারীরিকভাবে আংশিক বিকল চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং ন্যাশনাল বোর্ড অব রিভিউ পুরস্কার অর্জন করেন।  ১৯৯৯ সালে হালস্ত্রোম দ্য সিডার হাউজ রুলস চলচ্চিত্র নির্মাণ করে দ্বিতীয়বারের মত শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এটি শ্রেষ্ঠ চলচ্চিত্র-সহ ছয়টি বিভাগে একাডেমি পুরস্কারের মনোনয়ন লাভ করে এবং মাইকেল কেইন শ্রেষ্ঠ পার্শ্ব অভিনেতা ও জন আরভিং শ্রেষ্ঠ উপযোগকৃত চিত্রনাট্য বিভাগে পুরস্কৃত হন। পরের বছর তিনি শোকোলা (২০০০) চলচ্চিত্র নির্মাণ করে সফলতা অর্জন করেন। এতে শ্রেষ্ঠাংশে অভিনয় করেন জনি ডেপ, জুলিয়েত বিনোশ ও জুডি ডেঞ্চ। চলচ্চিত্রটি সমালোচনামূলক ও বক্স-অফিসে সফলতা অর্জন করে, এবং শ্রেষ্ঠ চলচ্চিত্র বিভাগে একাডেমি পুরস্কার, গোল্ডেন গ্লোব পুরস্কার ও বাফটা পুরস্কারের মনোনয়ন লাভ করে। বিনোশ ও ডেঞ্চ যথাক্রমে শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড পুরস্কার অর্জন করেন।  ২০০৫ সালে তিনি ইতালিয় অভিযাত্রী জাকোমো কাসানোভার আংশিক জীবনী অবলম্বনে ক্যাসানোভা চলচ্চিত্র নির্মাণ করেন। এতে নাম ভূমিকায় অভিনয় করেন হিথ লেজার। ২০০৯ সালে তিনি ১৯৮৭ সালের জাপানি চলচ্চিত্র হাচিকো মনোগাতারি অবলম্বনে নাট্যধর্মী হাচি: এ ডগ’স টেল চলচ্চিত্র নির্মাণ করেন। পরের বছর তিনি প্রণয়ধর্মী ডিয়ার জন (২০১০) চলচ্চিত্র পরিচালনা করেন।  ২০১২ সালে লার্স কেপলারের সুয়েডিয় ভাষার হিপনোতিসোরেন উপন্যাস অবলম্বনে তার নির্মিত একই নামের চলচ্চিত্রটি ৮৫তম একাডেমি পুরস্কারে শ্রেষ্ঠ বিদেশি ভাষার চলচ্চিত্র হিসেবে সুয়েডিয় নিবেদন ছিল, কিন্তু চলচ্চিত্রটি চূড়ান্ত মনোনয়নে স্থান পায়নি।  তথ্যসূত্র  বহিঃসংযোগ  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:সুয়েডীয় ভাষার চলচ্চিত্র পরিচালক বিষয়শ্রেণী:সুয়েডীয় চলচ্চিত্র পরিচালক বিষয়শ্রেণী:সুয়েডীয় পুরুষ চিত্রনাট্যকার বিষয়শ্রেণী:সুয়েডীয় সঙ্গীত ভিডিও পরিচালকা
তড়িৎ প্রকৌশলে একটি নোড মানে বর্তনীর মাঝে অবস্থিত যেকোন বিন্দু যেখানে দুই বা ততোধিক বর্তনীর উপাদান থাকে।২টি নোড ভিন্ন হওয়ার জন্য তাদের বিভবকে ভিন্ন হওয়া জরুরী।বাড়তি কোন জ্ঞানের সাহায্য ছাড়াই ওহমের সূত্রের, V=IR মাধ্যমে নোড আমরা নির্ণয় করতে পারি।আদর্শ তারের রোধ শূণ্য ধরা হয়।(এটা আসলে বাস্তবে সম্ভব না, তবে ভালো ধারণা)।তাই আমরা ধরে নেই যে তারের যে কোনে অংশেই বিভবের মান পরিবর্তিত হবে না।বর্তনীতে যেকোন উপাদানের মাঝের তারকে তাই একটা নোডের অন্তর্গত ধরা যায়। বিভব=বিদ্যুৎ প্রবাহ*রোধ যেহেতু বিভব মানে হলো একটা তারের যেকোন দুই অংশের মধ্যকার বিভবের পার্থক্যের পরিমাপঃ Vab= (বিদ্যুৎ প্রবাহ) * ০ এজন্য যেকোন ২টি বিন্দুতে বিভব পার্থক্য হলো শূণ্য। তাই পুরো তারে উপাদানের মাঝের বিভব একই থাকে। thumb|right |200px| এই বর্তনীতে প্রতিটি ভিন্ন রঙ হলো ভিন্ন ভিন্ন নোডের এই বর্তনী চিত্রে সবুজ নোডের বিভব সমান থাকে সবসময়ই এবং নীল ও লাল নোডেও এক রকম ব্যাপার ঘটে।  বেশীর ভাগ ক্ষেত্রে একটা ধাতুর টুকরোর (যেমন কপার তার) একটি বিন্দুর সাথে অন্য ওই ধাতুরই অন্য একটি বিন্দুর বিভব পার্থক্য বা অন্য জাতের একটি ধাতু যা স্পর্শ করে আছে, সেটার একটি বিন্দুর বিভব পার্থক্য খুবই সামান্য যে এটাকে আমরা গণনায় ধরি না।তাই এদের পুরো অংশকেই একটা নোড ধরা যায়। কিছু উল্লেখযোগ্য ব্যতিক্রম ঘটনা যেখানে বিভব পার্থক্য অনেক বেশি মানের থাকে এবং যা গুরুত্বপূর্ণঃ  অ্যালুমিনিয়াম তারের সংযোগ,  সীবেক প্রভাব এবং পেলটায়ার প্রভাবের ঘটনাতে,  গ্রাউন্ড এবং নিউট্রালের মধ্যে বিভব পার্থক্য, একটা ঘরের এসি পাওয়ার প্লাগ এবং সকেটে নিরাপদ গ্রাউন্ড এবং 	নিউট্রাল তারের মাঝের বিভব পার্থক্য ভয়ানক হতে পারে।একটা উপযুক্তভাবে স্থাপন করা বৈদ্যুতিক ব্যবস্থাতে এদের একই স্থানে সংযোগ দেয় যা একটা ভুল ধারণা ছড়ায় যে তাদের বিভব পার্থক্য একই এবং নিরাপদ গ্রাউন্ড অপ্রয়োজনীয়,  চার প্রান্ত বিশিষ্ট কেলভিন সংযোগে উচ্চ সংকুচিত রোধ পরিমাপে।  বিষয়শ্রেণী:বৈদ্যুতিক বর্তনী বিষয়শ্রেণী:বিদ্যুৎ
thumb|জোনাথন চরিত্রে সাইমন ম্যাক্‌করকিন্ডেল “ম্যানিম্যাল ,” এবং ব্রুক ম্যাকেঞ্জি চরিত্রে সহ অভিনেত্রী, মেলোডি এন্ডারসন। ম্যানিম্যাল এনবিসিতে প্রচারিত একটি টিভি সিরিজ; এটি সেপ্টেম্বর ৩০, ১৯৮৩ থেকে ডিসেম্বর ১৭, ১৯৮৩ পর্যন্ত সম্প্রচার করা হয়। সিরিজটির নায়ক নিজেকে যেকোন পশু বা পাখিতে রূপান্তরিত করতে পারতেন।  তথ্যসূত্র  বিষয়শ্রেণী:মার্কিন টেলিভিশন ধারাবাহিক‎ বিষয়শ্রেণী:ইংরেজি ভাষার টেলিভিশন অনুষ্ঠান
লং লাচি () হচ্ছে ২০১৮ সালে মুক্তিপ্রাপ্ত ভারতীয় পাঞ্জাবী ভাষার একটি প্রণয়ধর্মী চলচ্চিত্র। চলচ্চিত্রটি পরিচালনা করেছেন আম্বরদীপ সিং এবং প্রযোজনা করেছেন নীরু বাজওয়া। এতে কেন্দ্রীয় চরিত্রে অভিনয় করেছেন নীরু বাজওয়া, আম্বরদীপ সিং ও এমি ভির্ক। লং লাচির "শিরোনাম সঙ্গীত" ও "রূহ দে রুখ" গান দুটি ব্যাপক জনপ্রিয়তা লাভ করে। চলচ্চিত্রটির শিরোনাম সঙ্গীত প্রথম ভারতীয় গান হিসাবে ইউটিউবে ১০০ কোটি বার দেখার মাইলফলক অতিক্রম করে।  কাহিনী লাচি (নীরু বাজওয়া) মেহঙ্গার (অম্বরদীপ সিং) সাথে বিবাহ বন্ধনে আবদ্ধ হন। লাচি গান গাইতে ও নাচতে পছন্দ করে। তিনি মেহঙ্গাকে বলেন যে তিনি আগে প্রেমে পড়তে চান এবং তারপরে বিয়ে করতে চান তবে তার পরিবারের ইচ্ছার কারণে তিনি বিয়ে করেছেন। তিনি মেহঙ্গারকে একজন অপরিচিত হিসেবে ভান করতে বলেন যাতে সে এখন তার কল্পনাটি পূর্ণ করতে পারে। মেহঙ্গা কীভাবে কোনও মেয়েকে প্রেমে পটাবে তা সম্পর্কে ধারণা না থাকা সত্ত্বেও রাজি হন।  তারা এই প্রেম-প্রেম খেলাটি খেলতে থাকে এবং আনন্দের সাথে তাদের জীবনযাপন করে।  লাচি গান গেয়ে কিছু অর্থোপার্জনের সুযোগ পান। আর্থিক অসুবিধার কারণে, তিনি পরিবারের অনুমোদন নিয়ে গান এবং নাচ শুরু করেন। সেই সময়ে, একজন বিখ্যাত সংগীতশিল্পী অজিতপাল সিং লাচিকে দেখেন এবং তার সাথে লাচিকে সঙ্গী করেন। তাঁর এমজিএমটি সংস্থা লাচি এবং মেহঙ্গাকে একটি নথিতে স্বাক্ষর করায় যাতে বলা থাকে যে তাঁদেরকে বলতে হবে যে তারা অবিবাহিত, এতে লাচ্ছি-অজিতপাল জুটি আরও বিখ্যাত হতে পারবে। লাচি অজিতপালের তারকাখ্যাতিতে মোহিত হয় এবং তার পরামর্শ অনুসারে একমত হন। এদিকে অজিতপাল লাচির প্রতি মোহিত হয়ে তাদের মধ্যে দূরত্ব তৈরি করে স্বামী-স্ত্রীকে আলাদা করার চেষ্টা করেন।  কিছু ভুল বুঝাবুঝির কারণে মেহঙ্গা লাচিকে ছেড়ে তার গ্রামে ফিরে আসে। পরে লাচি তাকে অনুসরণ করে এবং সমস্ত ভুল বোঝাবুঝি পরিষ্কার হয়।   অভিনয়   নীরু বাজওয়া - লাচি   আম্বরদীপ সিং - মেহঙ্গা  এমি ভির্ক - অজিৎপাল   গুরপ্রীত ভাঙ্গু - বেইব তেজ কৌর  বনিন্দর বনি - নেইবর   নির্মল ঋষি - অজিৎপালের দাদি  অমৃত মান - গায়ক জগজিৎ মান   গুরিন্দর মাকনা - মেহঙ্গার মামা/চাচা  ভীত বলজিৎ - গীতকর কঙ্কিয়ান ওয়ালা  লাভ চাটামলিওয়ালা - গামা সিং   সাউন্ডট্র‍্যাক   চলচ্চিত্রটির সাউন্ডট্র‍্যাক অ্যালবামে মোট ৮টি গান ব্যবহার করা হয়েছে, মান্নাত নুর, এমি ভির্ক ও প্রভ গিলের মতো শিল্পীরা গানগুলো গেয়েছেন। ২০১৮ সালের ৮ মার্চ অ্যালবামটি টি-সিরিজের ব্যানারে মুক্তি পায়।   তথ্যসূত্র    বহিঃসংযোগ     বুক মাই শোয়ে লং লাচি  বিষয়শ্রেণী:২০১৮-এর চলচ্চিত্র বিষয়শ্রেণী:পাঞ্জাবি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের পাঞ্জাবি ভাষার চলচ্চিত্র বিষয়শ্রেণী:ভারতীয় কৌতুক-নাট্য চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:পাঞ্জাবি ভাষার ভারতীয় চলচ্চিত্র
মোহাম্মদ আলী বাংলাদেশ জাতীয়তাবাদী দলের রাজনীতিবিদ, শিল্পপতি, মুক্তিযোদ্ধা ও নারায়ণগঞ্জ-৪ (ফতুল্লা-সিদ্ধরগঞ্জ) আসনের সাবেক সাংসদ। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদের নির্বাচিত সংসদ সদস্য।   জন্ম ও প্রাথমিক জীবন  মোহাম্মদ আলী নারায়ণগঞ্জ জেলায় জন্মগ্রহণ করেন।   রাজনৈতিক ও কর্মজীবন  মোহাম্মদ আলী বাংলাদেশ জাতীয়তাবাদী দলের নারায়ণগঞ্জ জেলা সদস্য ছিলেন। তিনি দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রির সাবেক সহসভাপতি, ভারত-বাংলাদেশ চেম্বার অব কমার্সের সাবেক সভাপতি ও নারায়ণগঞ্জ জেলা মুক্তিযোদ্ধা কমান্ডার। ১৫ ফেব্রুয়ারি ১৯৯৬ সালের ষষ্ঠ জাতীয় সংসদে নির্বাচনে তিনি নারায়ণগঞ্জ-৪ (ফতুল্লা-সিদ্ধরগঞ্জ) আসন থেকে বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হয়েছিলেন।   আরও দেখুন   ষষ্ঠ জাতীয় সংসদ সদস্যদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নারায়ণগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশী শিল্পপতি বিষয়শ্রেণী:বাংলাদেশের মুক্তিযোদ্ধা
থাম্ব|ইওনিত নামান  ইওনিত নামান ( ; জন্ম ১৩ মার্চ, ১৯৭৫) হচ্ছেন একজন ইসরায়েলি কবি, প্রবন্ধকার, সম্পাদক এবং সাহিত্য ও সাংস্কৃতিক গবেষক।   জীবনী  নামান ইয়েহুদে পিতামাতা ডাহলিয়া এবং ওহালিয়াভ নামানের কাছে জন্মগ্রহণ করেন। তিনি তেল আভিভ বিশ্ববিদ্যালয়ে সাহিত্যে স্নাতক ডিগ্রী সম্পন্ন করেন এবং কেমব্রিজ বিশ্ববিদ্যালয়ে ধর্মীয় অধ্যয়নে মাস্টার অফ আর্টস ডিগ্রি সম্পন্ন করেন। বর্তমানে (২০২০ সাল পর্যন্ত) নামান নেগেভের বেন গুরিয়ন বিশ্ববিদ্যালয়ের হিব্রু সাহিত্য নিয়ে গবেষণারত একজন ডক্টরেট প্রার্থী।  ইওনিত নামান সমালোচনা এবং ভাষ্য ওয়েবসাইট "হাওকেৎজ" এর সহ-সম্পাদক এবং হারগোল পাবলিশিং দ্বারা প্রকাশিত এবং ভ্যান লিয়ের ইনস্টিটিউট দ্বারা আন্ডাররাইট করা "মাকতুম" সিরিজের সাহিত্য সম্পাদক। তিনি সাপির একাডেমিক কলেজে কবিতা বক্তৃতা দেন, আরব এবং ইহুদিদের জন্য সংলাপ কর্মশালার নেতৃত্ব দেন, এবং অলাভজনক সংস্থা "জাজিম – কমিউনিটি অ্যাকশন" এর বোর্ড সদস্য, যা নাগরিকদের সক্রিয়তাকে উৎসাহিত করে।  তার কবিতা, প্রবন্ধ, সমালোচনা এবং নিবন্ধগুলি ইজরায়েলের অনেক শীর্ষস্থানীয় জার্নাল এবং প্রকাশনায় প্রকাশিত হয়েছে, যার মধ্যে রয়েছে হেলিকন, ইটন ৭৭, থিওরি অ্যান্ড সমালোচনা এবং গ্রান্টা।  নামানের প্রথম কবিতার বই পিনিং ফর দ্য ট্রি টপস ২০১৫ সালে প্রকাশিত হয়। একটি সাক্ষাত্কারে নামান প্রকাশ করেন যে বইটিপ্রায় "অতিরিক্ত ব্যাগেজ" নামে নামকরণ করা হয়েছে, এবং এটি অন্যান্য থিমের মধ্যে প্রকাশ করে "আমার জীবনে উপস্থিত উত্তেজনাগুলির মধ্যে একটি, এবং অবশ্যই আমার লেখায়: খুব বেশি হওয়ার ভয়। খুব বেশি রঞ্জক থাকা, খুব বেশি ওজন বহন করা, খুব বেশি মহিলা হওয়া, স্বীকৃত নিয়মের বাইরে খুব বেশি। এটি একটি উদ্বৃত্ত যা আমাকে চেষ্টা না করেই ভেঙে যায়। আমি যা বরাদ্দ করেছিলাম তার চেয়ে অনেক বেশি।  সংগ্রহটি সমালোচকদের দ্বারা ইতিবাচকভাবে গ্রহণ করা হয়েছিল। হারেটজে এফি জিভ লিখেছিলেন যে, "ইওনিট নামানের সমৃদ্ধ ও গভীর ভাষা হিব্রুর শিকড় এবং তার বৃক্ষচূড়া উভয়ের প্রতি আনুগত্য প্রকাশ করে। এবং এটি যা প্রকাশ করে তা একটি দৃঢ় এবং রাজনৈতিক পরিচয়ের পাশাপাশি বর্ণবাদী বিরোধী প্রতিবাদ কবিতা তৈরি করে"। রিভিটাল মাদার উল্লেখ করেছেন যে তার কাজে নামান তার প্রতিটি বিভিন্ন পরিচয়ের জন্য একজন ইয়েমেনি, নারী - রঙিন, নারীবাদী হিসেবে প্রতিনিধিত্ব দাবি করেছেন... এবং "নামান তার এবং তার বসবাসের সময়ের মধ্যে অভিযোজনে পারস্পরিক অসুবিধাচিহ্নিত করে। একই সাথে, যারা দেরিতে ফোটে তাদের সংজ্ঞায়িত করতে চায়; দেরিতে হলেও ভাল।"   তথ্যসূত্র   বিষয়শ্রেণী:হিব্রু ভাষার কবি বিষয়শ্রেণী:হিব্রু ভাষার লেখক বিষয়শ্রেণী:২১শ শতাব্দীর কবি বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:তেল আবিবের ব্যক্তি বিষয়শ্রেণী:মিজরাহি নারীবাদী বিষয়শ্রেণী:ইসরায়েলি নারী কবি বিষয়শ্রেণী:ইসরায়েলি কবি বিষয়শ্রেণী:২১শ শতাব্দীর প্রাবন্ধিক বিষয়শ্রেণী:২১শ শতাব্দীর অনুবাদক
টিমোথি ম্যাকভেই যুক্তরাষ্ট্রের ওকলাহোমা শহরে বোমা হামলার ঘটনার হোতা যিনি ছিলেন সেনা প্রশিক্ষণপ্রাপ্ত। ওকলাহোমার ঘটনাটি ছিল চলমান রাজনৈতিক ব্যবস্থার বিরুদ্ধে ক্ষোভের একটি প্রকাশ। ১৯৯৫ সালের এপ্রিলে টিমোথি ম্যাকভেই বিস্ফোরকভর্তি ট্রাক নিয়ে ঢুকে পড়েন একটি সরকারি ভবনে। বিস্ফোরণে নিহত হয় ১৬৮ জন। এ ঘটনায় তোলপাড় হয় মার্কিন যুক্তরাষ্ট্র।শান্ত দেশ নরওয়েতে খ্রিস্টান মৌলবাদের উত্থান ! ,সূত্র : বিবিসি, দ্য গার্ডিয়ান, এএফপি, টেলিগ্রাফ, হলিউড বাংলা নিউজ। ঢাকা থেকে প্রকাশের তারিখ: ২৪ জুলাই ২০১১ খ্রিস্টাব্দ।যুক্তরাষ্ট্রে সন্ত্রাস: ঘরে বিভীষণ ,জাকিরুল ইসলাম, নিউজউইক। ঢাকা থেকে প্রকাশের তারিখ: ৩০ এপ্রিল ২০১০ খ্রিস্টাব্দ।   তথ্যসূত্র    আরও পড়ুন   Jones, Stephen and Peter Israel. Others Unknown: Timothy McVeigh and the Oklahoma City Bombing Conspiracy, 2nd ed. New York: PublicAffairs, 2001. .  Madeira, Jody Lyneé. Killing McVeigh: The Death Penalty and the Myth of Closure. NYU Press, 2012.    Michel, Lou and Dan Herbeck. American Terrorist: Timothy McVeigh and the Oklahoma City Bombing. New York: ReganBooks (HarperCollins), 2001. .  Brandon M. Stickney, "All-American Monster: The Unauthorized Biography of Timothy McVeigh". Amherst, New York: Prometheus Books, 1996. .  Vidal, Gore. Perpetual War for Perpetual Peace: How We Got to Be So Hated, Thunder's Mouth Press/Nation Books, 2002. .  Wright, Stuart A. Patriots, Politics, and the Oklahoma City Bombing. New York: Cambridge University Press, 2007.    বহিঃসংযোগ    "Bad Day Dawning" in "Criminals and Methods: Timothy McVeigh" at Court TV: Crime Library  Timothy McVeigh's April 27, 2001 letter to reporter Rita Cosby, Explains why he bombed the Murrah Federal Building (posted on independence.net)  Timothy McVeigh's Prison Dossier at The Smoking Gun  The Timothy McVeigh Story: The Oklahoma Bomber at Court TV: Crime Library  Voices of Oklahoma interview with Stephen Jones.  First person interview conducted with Stephen Jones, Public Defender for Timothy McVeigh and author of Others Unknown: The Oklahoma City Bombing Case and Conspiracy on January 27, 2010. Original audio and transcript archived with Voices of Oklahoma oral history project.   Ted Kaczynski's letter to the writers of the book, American Terrorist  - Somewhat sympathetic critique of Timothy McVeigh by fellow inmate Unabomber  বিষয়শ্রেণী:১৯৬৮-এ জন্ম বিষয়শ্রেণী:২০০১-এ মৃত্যু বিষয়শ্রেণী:আমেরিকান গণ হত্যাকারী বিষয়শ্রেণী:উপসাগরীয় যুদ্ধের মার্কিন সামরিক কর্মিবৃন্দ বিষয়শ্রেণী:মার্কিন মানুষ হত্যা দোষী সাব্যস্ত বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ব্রোঞ্জ স্টার পদক প্রাপক বিষয়শ্রেণী:মার্কিন সেনাবাহিনীর সৈন্য বিষয়শ্রেণী:শাস্তিপ্রাপ্ত গণ হত্যাকারী বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:মার্কিন পুরুষ অপরাধী
সোরেন হান্স ব্র্যাড অপ্টি (; জন্ম: ১৬ মে ১৯৯৭; সোরেন অপ্টি নামে সুপরিচিত) হলেন একজন সুরিনামি ব্যাডমিন্টন খেলোয়াড়, যিনি মূলত সুরিনামের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  অপ্টি সুরিনামের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন সোরেন হান্স ব্র্যাড অপ্টি ১৯৯৭ সালের ১৬ই মে তারিখে সুরিনামের পারামারিবোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন অপ্টি সুরিনামের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করার কথা ছিল। তার ব্যাডমিন্টনে পুরুষদের একক প্রতিযোগিতায় অংশগ্রহণ করার কথা ছিল, তবে তিনি একটি ম্যাচও খেলার পূর্বে তার নাম প্রত্যাহার করে নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সুরিনামি পুরুষ ব্যাডমিন্টন খেলোয়াড় বিষয়শ্রেণী:সুরিনামের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়